Stadium Besbol Jamsil

Stadium Besbol Jamsil () merupakan stadium besbol yang terletak di 25 Olympic-ro, Songpa-gu, Seoul, Korea Selatan. Stadium ini mampu memuatkan 25,000 orang dan telah dibina dari April 1980 sehingga Julai 1982. Stadium ini membentuk Kompleks Sukan Seoul bersama-sama Stadium Olimpik Seoul yang terletak berhampiran dan ia pernah menjadi tuan rumah kepada acara besbol ketika Sukan Olimpik 1988.

Stadium ini merupakan gelanggang bagi pasukan LG Twins dan Doosan Bears yang bersaing di KBO League. Keluasan Stadium Besbol Jamsil ialah . Stadium ini memiliki satu tingkat bawah tanah. Stadium Besbol Jamsil telah dinaik taraf pada tahun 2007 yang menelan kos sebanyak 1.5 bilion won. Padang telah diganti dan sistem pengairan dipasang manakala pemancut percikan air dinaik taraf untuk mengelakkan kerosakan akibat hujan lebat.  Pada tahun 2009, satu acara tontonan perlawanan akhir World Baseball Classic 2009 di antara Korea Selatan dan Jepun telah diadakan di dalam stadium. Selepas musim 2012, Pengurus Fasiliti Metropolitan Seoul telah mengubah permukaan tanah untuk memudahkan kerja pembaikian dan mengelakkan kecederaan pemain. Tempat duduk juga diganti kecuali di tingkat ketiga dan bilik lokar telah dibina. Sebelum musim 2020, tempat duduk di bahagian outfield juga dinaik taraf. Kerusi diganti dengan kerusi lipat sekali gus membolehkan penonton duduk di kerusi outfield untuk menonton aksi perlawanan dengan lebih selesa.

Catatan

Pautan luar 
1988 Summer Olympics official report. Volume 1. Part 1. p. 166.

Venue Sukan Olimpik Musim Panas 1988
Venue besbol di Korea Selatan
Stadium di Korea Selatan
LG Twins
Doosan Bears